דוד פויכטואנג

דוד פויכטואנג (בגרמנית: David Feuchtwang ) היה חוקר וסופר יהודי אוסטרי והרב הראשי של וינה משנת 1933 ועד מותו ב-1936. דוד פויכטוואנג נולד 24 בנובמבר 1864 בעיר מיקוּלוב, לשעבר ניקולסבורג, בדרום-מערב חבל מוראביה שבמדינת צ'כיה, אזור שהיה בשליטת בית הבסבורג עד סוף מלחמת העולם הראשונה. אביו, מאיר פויכטוואנג, היה רבה של העיר ושל כל חבל מורביה עד מותו בשנת 1888. דוד פויכטוואנג סיים בית ספר תיכון בניקולסבורג, לימודי המזרח הקדום ופילוסופיה באוניברסיטת וינה, ואשורולוגיה, ערבית ופילוסופיה באוניברסיטת ברלין. במקביל סיים את לימודיו בבית המדרש לרבנים בברלין. בשנת 1892 נבחר להחליף את אביו בתפקיד רב העיר ניקולסבורג ורבה של חבל מורביה. בשנת 1903 מונה לרב הקהילה בוויירינג (Währing) פרוור של וינה. הוא נמנה עם הציונים המוקדמים ובשנת 1924 מונה לנשיא הראשון של תנועת "המזרחי" באוסטריה. ב-2 ביולי 1933, המועצה הדתית של וינה מינתה אותו לרב הראשי של וינה. דוד פויכוואנג נפטר באופן פיתאומי ב-6 ביולי 1936. בשנת 1892 נישא דוד פויכוואנג לז'אנט דונר אחייניתו של הרב הראשי ההולנדי יוסף צבי דונר ונולדו להם ארבעה ילדים, בנו, וילהלם, הנריאט ואריקה. דוד פויכטוואנג לימד בבית המדרש לרבנים בווינה, כיהן כמפקח על לימודי היהדות בחטיבות הביניים בווינה, כחבר במועצת העיר של וינה וקיבל את התואר אזרח כבוד של העיר ניקולסבורג. הוא ערך מחקר מקיף על כתובות המצבות בבית העלמין בניקולסבורג. מחקריו עסקו רבות בהשפעת התרבות הבבלית על המחשבה היהודית. תוצאות מחקרים אלה התפרסמו בצורת ספרים ומאמרים בנושאי אשורולוגיה, התרבות והמסורת היהודית וסיפורי התנ"ך. הוא היה חוקר ונואם מוערך גם מחוץ לאוסטריה. על המאמרים שפורסמו בירחון “Monatsschrift für Geschichte und Wissenschaft des Judentums" נמנו: Nachum im Lichte der Assyriologie (נחום לאור האשורולוגיה) (1888) Das Wasseropfer und die damit verbundenen Zeremonien (ניסוך המים והטקסים הקשורים בו) (1911) Der Tierkreis in der Tradition und im synagogalen Ritus (גלגל המזלות במסורת ובטקסים בבית הכנסת) (1913) Studien zu Buch Ruth (מחקרים על מגילת רות) (1925) Moses und Hammurabi (משה וחמורבי - השפעת חוקי חמורבים על ספר שמות) (1904) על המאמרים שפורסמו בירחון Zeitschrift für Assyriologie und verwandte Gebiete נמנו: Die Höllenvorstellung bei den Hebräern (מושג הגיהנום על פי היהדות) (1889) Studien zum babylonischen Rechtswesen (מחקרים אודות מערכת המשפט הבבלית) (1890 ) Zur Wurzel (השוואה בין התלמוד הבבלי לתלמוד הירושלמי) בשנת 1893, התפרסם ספרו Babylonische und hebräische Literatur: eine literaturgeschichtliche Studie (מחקר על תולדות הספרות הבבלית והיהודית). בשנת 1901 התגלתה מחדש בעיר שושן שבאיראן בידי משלחת חוקרים צרפתים האסטלה עליה חקוקים חוקי חמורבי. הגילוי הצית בין האשורולוגים דיון רב משתתפים בנושא הקשר בין חוקי חמורבי לבין ספר הברית (מקבץ פרקים בספר שמות; פרק כ', פסוק כ"ב-פרק כ"ג) הדיון, שכונה מחלוקת בבל-התנ"ך (בגרמנית Babel-Bibel-Streit) על פי ספרו של האשורולוג הגרמני פרידריך דליטש, נמשך בין השנים 1902 – 1904. במסגרת דיון זה נשא דוד פויכטוואנג בשנת 1903 הרצאה במועדון המדעי של וינה בשם "הערות על בבל והתנ"ך" ( Zur Aufklärung über Babel und Bibel ) בה סתר מכל וכל את טעוניו של פרידריך דליש. בשנת 1913 כיהן כעורך הירחון לקידום לימודי היהדות “Freie Jüdischen Lehrerstimmen”. בין השנים 1933-1934, השתתף יחד עם הקרדינל תיאודור איניצר מווינה והארכיבישוף המטרופוליטני של הכנסייה היוונית-קתולית האוקראינית בלבוב, אנדריי שפטיצקי, במאמצים שהושקעו על ידי בריטניה ואוסטריה להגשת סיוע הומניטרי לאוכלוסיות המורעבות בברית המועצות. David Feuchtwang (1864-1936), www.oeaw.ac.at Österreichisches Biographisches Lexikon und biographische Dokumentation, Feuchtwang, David, ISBN 978-3-7001-3213-4, ‏2003 (בגרמנית) Name Dr. Feuchtwang Chief Rabbi of Vienna, Jewish Telegraphic Agency, ‏2015-03-20 (באנגלית אמריקאית) Chief Rabbi Feuchtwang of Vienna Dies at 71, Jewish Telegraphic Agency, ‏2015-03-20 (באנגלית אמריקאית) David Feuchtwang, Epitaphien des Gräberfeldes zu Nikolsburg Feuchtwang, David | Encyclopedia.com, www.encyclopedia.com D. Feuchtwang, Das Wasseropfer und die damit verbundenen Zeremonien D. Feuchtwang, Moses und Hammurabi Zeitschrift fuer Assyriologie und verwandte Gebiete Die Höllenvorstellung bei den Hebräern, menadoc.bibliothek.uni-halle.de (בגרמנית) Studien zum babylonischen Rechtswesen. (בגרמנית) ,Zeitschrift für Assyriologie und verwandte Gebiete, pg 114-118, O. Schulze, 1888. (בגרמנית) David Feuchtwang, Babylonische und hebräische Literatur: eine literaturgeschichtliche Studie; Vortrag, gehalten... 1893, typ. A. Scharf, 1893. (בגרמנית) Lehmann, Reinhard G, Friedrich Delitzsch und der Babel-Bibel-Streit Österreichisches Biographisches Lexikon und biographische Dokumentation, Feuchtwang, David, ISBN 978-3-7001-3213-4, ‏2003 (בגרמנית) Mirosław CZECH and Ola HNATIUK, Reactions to the 1932–33 Holodomor by Ukrainians in Interwar Europe: New Discoveries and Sources